google/wiki40b huggingface dataset:
Arkesios

Arkesios eller Arkeisios (gresk: Ἀρκέσιος eller Ἀρκείσιος) var ifølge Odysséen konge av Ithaka og far til Laërtes, Odysseus far.
Arkesios var ifølge Hyginus' fabler sønn av Kefalos og prinsesse Prokris, og gift med Khalkomedusa. Når Ovidius lar Odysseus redegjøre for sin herkomst i sine Metamorfoser (Ajax og Odysseus, bok XIII) heter det imidlertid at  Arkesios skulle ha vært sønn av Zeus selv. Arkesios nevnes også i Odysséens fjortende sang der Odysseus' grisegjeter Eumaios omtaler ham som «gudelike Arkesios».
Riksherold

Riksherold (dansk rigsherold) var et statlig embete i Norge fra 1818 til 1865. Heroldens hovedoppgave var å proklamere Stortingets og Høyesteretts åpning i et ridende opptog. Riksherolden deltok også ved kroninger.
Riksheroldembetet ble opprettet i 1818. Etter hvert fikk riksherolden en prangende embetsdrakt inspirert av middelalderen og heroldsdrakter i flere land, med betegnelsen «tabard» eller «tappert». I Sverige ble lignende drakter brukt av egne ordensherolder for seremonier i hver av de forskjellige ordenene som kongene delte ut.
Det norske riksheroldsembetet forsvant da Holger Collett tok avskjed i 1865. Det finnes et maleri av Peter Nicolai Arbo fra 1881 som viser Collett i full embetsdrakt ved Karl XVs kroning i 1859.
I Sverige var det en «riksheraldiker» i tiden 1734-1953 med heraldikk som arbeidsfelt. I Storbritannia er det fortsatt «våpenkonger» med både seremonielle og heraldiske arbeidsoppgaver hos College of Arms og Lord Lyon King of Arms.
Bredebro kommune

Kommunalreformen av 2007

Ved  kommunalreformen i 2007 ble kommunen slått sammen med Højer, 
Løgumkloster, Nørre-Rangstrup (med unntagelse av Bevtoft sogn), Skærbæk og Tønder til 
til Tønder kommune i den nye Region Syddanmark. Kommunens areal er etter dette 1278 km² og den har 40 331 (2007) innbyggere.
Salomon Smolianoff

Liv

Salomon Smolianoff ble født av jødiske foreldre i russiske Krementsjuk i dagens Ukraina. Han studerte maling i Russland, men måtte forlate landet i 1922, da foreldrene hans var på tapende side i oktoberrevolusjonen. Han dro gjennom Europa, ble gift i Italia, og forsøkte å starte et nytt liv i Tyskland. Der traff han en falskmyntner, og slo også selv inn på denne banen. Da andre verdenskrig brøt ut var han etterlyst av politiet i flere europeiske land, og hadde dommer for falskmyntneri fra Nederland, Sverige og Tyskland. I 1939 ble han arrestert av Bernhard Krüger, den fremtidige SS Sturmbannführer og leder for Operasjon Bernhard. Han ble sendt til konsentrasjonsleiren Mauthausen, hvor han gjorde seg nyttig for vaktene ved å male portretter. Han ble i 1944 plukket ut til å være med i Operasjon Bernhard og overført til Sachsenhausen, og etterhvert til en leir ved Ebensee hvor han ble satt fri av amerikanske styrker 6. mai 1945. Etter dette mistet sporene etter Smolianoff i Europa, og han ble igjen etterlyst av politiet for falskmyntneri. Det blir og antatt at han forfalsket emigrasjonspapirer for jøder som ville flytte til Israel.
Salomon Smolianoff imigrerte til Uruguay, hvor han forfalsket russiske ikoner. Politiet i Uruguay kom på sporet av ham, og han flyttet derfor til Brasil, hvor han gikk inn i leketøysindustrien. Han døde i Argentina på 1960-tallet. Sine siste år skal han ha levd av «gjenoppdagede» gamle malerier
Evacuaid

Evacuaid er et norsk selskap som utvikler og selger evakueringsprodukter. Hovedfokuset er et egetutviklet produkt med samme navn. Produktet er et armbånd som tas på ved en risikofullt situasjon og gir ut lyd og lys i høy styrke som bistår personer til å evakuere trygt. Armbåndet er utviklet både for høyrisikoyrker og vanlige privatpersoner. Selskapet holder til ved Forskningsparken i Oslo. I 2006 vant gründerne bak Evacuaid prisen «Verdiskaperen».

Produkt

Armbåndet blir aktivert og klart til å gå i nødmodus så fort det er montert rundt håndleddet. En bevegelsessensor initierer nødmodus hvis personen slutter å bevege seg. Personen kan også initierer nødmodus manuelt. Nødmodus består av kraftige lys- og lydsignaler som skal gjøre det enklere å bli sett og funnet av andre.
John Theophilus Desaguliers

John Theophilus Desaguliers (født 12. mars 1683 i La Rochelle Frankrike, død 29. februar 1744 i Covent Garden i London) var en fransk-engelsk protestantisk prest (Church of England), filosof, vitenskapsmann og oppfinner.

Bakgrunn

Desaguliers ble født i La Rochelle og ble innvandrer til England fra Frankrike. Han ble født inn i en protestantisk familie, og flyktet til England i en alder av elleve år i 1694 for å unnslippe konsekvensene av tilbakekallingen av ediktet i Nantes som ble opphevet i 1685.

Karriere

Han ble utdannet ved Christ Church i Oxford, og etterfulgte John Keill som foredragsholder i eksperimentell filosofi ved Hart Hall. 
Desaguliers ble prest i Church of England. Etter oppfordring fra James Brydges, 1. Duke of Chandos, ble han sogneprest i St. Lawrence's i Little Stanmore.
Den 14. oktober 1712 giftet Desaguliers seg med Joanna Pudsey, datter av William og Anne Pudsey av Kidlington, i nærheten av Oxford. De fikk fire sønner og tre døtre. Men bare to av disse barn overlevde barndommen: John Theophilus (1718–1751) ble uteksaminert fra Oxford University, utdannet seg til prest, og døde barnløs, mens Thomas Desaguliers (1721–1780) hadde en vitenskapelig og militær karriere. 
Desaguliers var den franske losjens stormester frem til han i 1719 ble utnevnt til den tredje stormesteren av Den engelske storlosje. 
Desaguliers ble medlem av Royal Society of London i 1714. Han ble presentert med Royal Societys høyeste utmerkelse, Copley-medaljen, tre ganger, første gang i 1734, for andre gang i 1736 og for siste gang i 1741 da denne æresbevisningen ble tildelt for hans oppdagelse av egenskapene til elektrisitet. Han studerte ved Oxford University før han ble ansatt som eksperimentell assistent til Isaac Newton. Han har blitt kreditert som oppfinneren av planetariet, på grunnlag av noen planer han hadde publisert.
Kvartal (tid)

Kvartal (latin: quartale (anni), «firedel (av et år)») er et firedels år. Vanligvis regnes årets fire kvartaler med begynnelse henholdsvis 1. januar, 1. april, 1. juli og 1. oktober. På engelsk forkortes ofte de fire kvartalene til Q1 (første kvartal), Q2 (andre kvartal), Q3 (tredje kvartal) og Q4 (fjerde kvartal).
Modulvogntog

Et modulvogntog er et vogntog som er satt sammen av kjøretøy som hver for seg oppfyller kravene i direktiv 96/53/EF.

Norge

I Norge er modulvogntog et begrep for spesielle, ekstra lange og tunge vogntog som i utgangspunktet ikke er tillatte på norske veier. Fra 1. juni 2008 ble det startet en prøveordning for modulvogntog med maksimal lengde på 25,25 m og med en masse på inntil 60 tonn. Modulvogntog kan foreløpig bare benyttes på spesielt godkjente veier, men Statens vegvesen vurderer, på oppdrag fra Samferdselsdepartementet, en utvidelse av veinettet.
I Sverige kan ordinære vogntog ha en lengde på opp til 25,25 m, men opp til 24 m om visse krav blir tilfredsstilte, og en masse på opp til 60 tonn , men det blir gjort forsøk med modulvogntog med en største lengde på 30 m og en største masse på 90 tonn. 
Andre europeiske land vurderer også innføring av modulvogntog. Frankrike for eksempel vurderer innføring av modulvogntog av samme størrelse som i Norge.
Harold Frederick Pitcairn

Biografi

Pitcairns start innen luftfart var som lærling ved Curtiss Aeroplane and Motor Company. Han gikk på  Curtiss Flying School i Newport News i 1916.
Pitcairn grunnla Pitcairn Aviation (det senere Eastern Airlines) og Pitcairn Aircraft Company som produserte effektive to-dekkere, brukt som postfly og autogiro. Han kjøpte rettigheter i 1929 fra Juan de la Ciervas for å bygge på lisens i USA og betalte 300 000 dollar for dette.
Han fikk Collier-troféet i 1930 for utviklingen av autogiro. USAs President Hoover overakte troféet på plenen foran Det hvite hus i 1931 på stedet hvor et Pitcairn PCA-2 landet som første fly noensinne.
Den 24. april 1960 begikk han selvmord i sitt hjem i Philadelphia kort tid etter å ha feiret sin brors fødselsdag.. Mer sympatiske kilder og en politirapport sa at hans død var et uhell forårsaket av en automatpistol som ikke fungerte riktig.

Etterminne

Pitcairn ble innlemmet i National Aviation Hall of Fame i 1995.
I 1977, 17 år etter hans død tilkjente USAs høyesterett Pitcairn (hans etterlatte) 32 million dollar fra USAs regjering for patenter som ble brukt i militære helikoptre.
Thomas Babington Macaulay

Liv og virke

Macaulay studerte jus ved Cambridge University, og ble etterhvert kjent som en stor stilist. Men var mer interessert i politikk og kom inn i parlamentet som liberal Whig i 1830. Berømt ble hans tale i underhuset i 1831 til fordel for en stemmerettsreform. 
I 1834 dro han til India og tilbrakte fire år der, indisk utdanning i kolonitiden ble formet av hans ideer om å bygge en indisk middelklasse som var vestlig utdannet. Han utarbeidet også straffelover, som fremdeles idag benyttes i flere tidligere britiske kolonier.
I 1838 returnerte Macaulay til Storbritannia, ble valgt til parlamentet der han satt 1839-1847. Han gikk inn i regjeringen som krigsminister 1839-1841 i Melbournes regjering og derefter medlem av Russels regjering 1846-47. I 1841 tok han opp spørsmålet om opphavsrett; Macaulays posisjon var at dette innebar et monopol og som sådan måtte begrenses til det høyst nødvendige. Dette dannet grunnlaget for lovgivingen innen området i mange år. Han gikk også inn for parlamentariske reformer og for slaveriets avskaffelse.
Fra 1840-tallet ble han stadig mer opptatt av å skrive. Det var som historiker at Macaulay fikk meds varig innflytelse. Han skrev tidlig essayer av historisk eller litterært innhold, dom fremst ble publisert i Edinburgh review. Et utvalg ble utgitt i Critical and historical essays (1843). Til de mer kjente hører de om John Milton, Francis Bacon, Robert Clive, Warren Hastings og William Pitt den eldre. 
Som sitt hovedverk så Macaulay selv spesielt historieverket History of England from the accession of James II; han døde imidlertid av hjerteattakk før det var fullført.  I verket ville Macaulay som dogmatisk whig vise 1800-tallsliberalismens fortreffelighet ved å vise at dens prinsipper i historisk tid hadde ført England frem til en betydelig  maktstilling. Likesom hans essayer utmerket verket seg for en lysende stilkunst. Berömt ble tredje kapittel i bokens første del, der han gav et tverrsnitt av det engelske samfunn.
Macaulay hadde sannsynligvis eidetisk hukommelse (fotografisk hukommelse).
I 1857 ble han adlet som Macaulay of Rothley.
Macaulay satt på den komite som fattet vedtak om hvile historiske begivenheter som skulle males i det nye Palace of Westminster.  Behovet for å fremskaffe pålitelige portretter av ledende politiske skikkelser for dette prosjekt førte til grunnleggelsen av National Portrait Gallery, som ble formelt etablert 2. desember 1856.  Macaulay var blant grunnleggerne, og er minnet med en av de kun tre byster over hovedinngangen.
Den 9. januar 1860 ble han begravet i Westminster Abbey, i Poets' Corner, nær en statue av Joseph Addison.
Kepler-438

Kepler-438 er en rød dvergstjerne i stjernebildet Lyren, omtrent 470 lysår fra jorden. Stjernen er kjent for sitt planetsystem, som inkluderer Kepler-438b, en mulig jordlignende eksoplanet som ligger innenfor Kepler-438s beboelige sone.
Sámi Jienat

Sámi Jienat (på norsk: samiske røster) er et prosjektkor som ble grunnlagt i 2002. Medlemmene er samer fra Norge, Sverige og Finland. Med ca. 50 medlemmer, er koret ikke bare det største, men også det eneste samiske koret i verden som fungerer som en enhet på tvers av landegrensene. Koret fremfører tradisjonell og moderne joik i tillegg til samiske salmer og joiker på de forskjellige samiske språk og dialekter.
Korsjangeren er ny i samisk musikk og Sámi Jienat har samarbeidet med flere anerkjente samiske musikere og komponister med å skape samisk kormusikk, som for eksempel med den sørsamiske komponisten og artisten Frode Fjellheim. Både styret og medlemmene er aktive i koret på idealistisk grunnlag og ved hjelp av midler fra blant annet Sametingene i Norge, Sverige og Finland.
Sámi Jienat har ikke et fast tilholdssted, men møtes i gjennomsnitt 2 ganger hvert halvår for øvinger rundt om i de samiske områdene i alle tre land.
Trance (film)

Handling

Kunstauksjonæren Simon (James McAvoy) blir tilfeldigvis involvert i en tyveri av et maleri fra hans eget auksjonssted. Som et resultat får han en skade i hodet som påfører ham amnesi. Han tar kontakt med hypnoterapisten Elizabeth (Rosario Dawson) for at hun skal kunne hjelpe ham med hukommelsestapet, og dermed kanskje også kunne oppspore det stjålne maleriet.
Pyreneene-traktaten

Pyreneene-traktaten  (spansk: Tratado de los Pirineos, fransk: Traité des Pyrénées, katalansk: Tractat dels Pirineus) var en fredstraktat som ble inngått 7. november 1659 mellom Spania og Frankrike, etter den franske seieren i Den fransk-spanske krigen (1635–1659) som opprinnelig var en del av tredveårskrigen. Den ble undertegnet på Fasanøya i grenseelven Bidasoa mellom Frankrike og Spania mot Biscayabukten.
Partene Ludvig XIV av Frankrike og Filip IV av Spania var representert av deres viktigste medarbeidere, henholdsvis kardinal Mazarin og dom Luis de Haro.

Bestemmelser

Spania måtte avstå til Frankrike alt land nord for Pyreneene, herunder Roussillon og Perpignan, og det ble tegnet opp en ny grense mellom Spania og Frankrike i Pyreneene. Denne avståelsen omfattet imidlertid ikke Llívia, da traktaten bestemte at alle landsbyer nord for Pyreneene skulle avståes, men overså at Llívia hadde fått bystatus av keiser Karl V av Det tysk-romerske rike, og forble slik en spansk eksklave i Frankrike i comarcaen Baixa Cerdanya i den spanske provinsen Girona. I de vestlige Pyreneene ble det tegnet en fast grense og det politiske og administrative ansvaret for grenseområdene i de baskiske regionen—Baztandalen, Aldudes, Luzaide/Valcarlos. 
I det nordvestlige Frankrike ble Montmédy og andre deler av Luxembourg, Artois og andre deler av Flandern, herunder Arras, Béthune, Gravelines og Thionville avstått fra De spanske Nederlandene.
Videre måtte Spania anerkjenne og bekrefte alt Frankrike hadde fått ved freden i Westfalen i 1648.
Som gjenytelse fikk Spania forsikring fra  den franske kongen om å trekke sin støtte til Portugal og droppet sine krav mot resten av Catalonia som Frankrike hadde hevdet siden det katalanske opprøret. Det portugisiske opprøret i 1640, ledet av hertugen av Braganza, hadde fått økonomisk støtte fra den franske statsministeren kardinal Richelieu. Etter det katalanske opprøret hadde Frankrike hatt kontrollen over Catalonia fra januar 1641, da en felles fransk/katalansk styrke hadde slått den spanske hæren i et slag ved Montjuïc, og Frankrike beholdt kontrollen over Catalonia fram til 1652.
Traktaten arrangerte også ekteskap mellom Ludvig XIV av Frankrike og Maria Theresia av Spania, datter av Filip IV av Spania. Maria Theresa ble da tvunget til å si fra seg arveretten til den spanske tronen, som kompensasjon for dette ble det fastsatt en medgift på 500 000 écu i gull. Denne ble imidlertid aldri betalt, noe som ble en viktig faktor for devolusjonskrigen i 1668.
I tillegg ble Dunkerque overført til Det engelske samveldet.
Peter Rasmus Krag

Bakgrunn

Krag var sønn til prest og forfatter Hans Peter Schnitler Krag, og bror til landets veidirektør, Hans Hagerup Krag, samt Ole Herman Krag. Han var gift (1850) med Fredrikke Petrine Fyhn (1824–1891) og far til syv, deriblant forfatterne Thomas Peter Krag og Vilhelm Krag og forretningsmennene Nils Aall Krag og Hans Peter Fyhn Krag.

Yrkeskarriere

I kraft av sin militære karriere (1844–) tok han artilleri- og ingeniøreksamen (1847), hvorpå han begynte i Veivesenet med arbeidet på Liabrochauséen (1848). Han var sentral i utbygging av veinettet, stasjonert i Vrådal, Kongsberg, Larvik, Søndeled, Risør, Kragerø og Kristiansand. Under hans kommando ble det bygd veisystemer ved Kongsberg, Larvik-Porsgrunn, Kragerø og omegn, i Telemark, Sæterdalsveiene, Flekkefjord-Sirdal, Kristiansand og omegn, samt broanlegg i Lyngdal og ved Mandal. 
Hans siste flytting var til Kristiania (1889), etter at Krag ble kommandert til Oscarsborg festning.
John James (skuespiller)

Karriere

James hadde ikke lange erfaringen da han ble håndplukket til rollen som Jeff i Dynastiet. Kun en mindre rolle i TV-serien Search for Tomorrow. Etter at serien var over har han spilt forskjellige roller i seks TV-filmer, samt hatt en av rollene i såpeoperaen As the world turns. John har også hatt to mindre roller i kinofilmene Icebreaker og Peril. 
James studerte ved Manhattan's American Academy of Dramatic Arts.
James' rolle i Dynastiet og The Colbys medførte flere nominasjoner. I 1986 ble han nominert til Golden Globes, for beste mannlige birolle i TV-produksjon (Dynastiet) og "Favorite Super Couple on a Prime Time Serial" (sammen med Emma Samms) (The Colbys). I 1988 ble han nominert til en Soap Opera Digest Awards i kategorien "Favorite Super Couple" (sammen med Emma Samms) (The Colbys).
Han ble i 1986 nevnt som en aktuell kandidat til å ta over rollen som James Bond.

Personlige forhold

Han ble født John James Anderson og er sønn av radiomannen Herb Oscar Anderson. 
I 1989 giftet han seg med den australske modellen Denise Coward.
Fuxin (Fuxin)

Fuxin for mongolene (kinesisk: 阜新蒙古族自治县; pinyin: Fùxīn měnggǔzú Zìzhìxiàn) er et autonomt fylke i byprefekturet Fuxin i provinsen Liaoning i Folkerepublikken Kina.
Befolkningen var på 728 518 innbyggere i .
Chixoy-demningen

Chixoy-demnngen er en demning i Guatemala, fullført i 1982. Det var sterke protester mot utbyggingen, som ga en oversvømming som førte til flytting av minst 3.450 personer (urefolkning), mens 6.000 familier mistet inntekter pga redusert fruktbarhet eller andre negative følger. 10 lokale landsbyer nektet å flytte og ble massakrert.
Saybia

Saybia er et dansk rockeband som ble dannet i Nyborg i 1993.
Less Than Jake

Less Than Jake er et band fra Gainesville i Florida. Bandet består av de fem medlemmenne Chris Demakes, Roger Manganelli, Peter Wasilewski, Vinnie Fiorello og Buddy Schaub.
Xeiyi

Xeiyi er et musikkalbum med Anders Jormin, utgitt i 2001.
Pleasant Valley kraftverk

Pleasant Valley kraftverk er et varmekraftverk i delstaten Minnesota i det nordlige USA. Det har en installert produksjonskapasitet på 487 MW, fordelt på 3 blokker med moderne gassturbiner. Operatør er Great River Energy.
Utstyret er vesentlig levert av SWPC. Anlegget ble bygget ut i årene 2000–2002. Brenselkilden er naturgass og fyringsolje.
Modgunn

Modgunn eller Modgud (norrønt Móðguðr) er nevnt som Gjallarbruas vokter i den norrøne mytologien. Hun omtales kun en gang, nærmere bestemt i Snorre-Edda i samband med Hermods ritt til Hel for å fri Balder fra dødsriket:
En þat er at segja frá Hermóði at hann reið níu nætr døkkva dala ok djúpa svá at hann sá ekki fyrr en hann kom til árinnar Gjallar ok reið á Gjallarbrúna. Hon er þökt lýsigulli. Móðguðr er nefnd mær sú er gætir brúarinnar. Hon spurði hann at nafni eða ætt ok sagði at hinn fyrra dag riðu um brúna fimm fylki dauðra manna, "en eigi dynr brúin jafnmjök undir einum þér, ok eigi hefir þú lit dauðra manna. Hví ríðr þú hér á Helveg?" Hann svarar at "ek skal ríða til Heljar at leita Baldrs. Eða hvárt hefir þú nakkvat sét Baldr á Helvegi?" En hon sagði at Baldr hafði þar riðit um Gjallarbrú, "en niðr ok norðr liggr Helvegr."
Seven Mile Beach

Seven Mile Beach er en lang strand med sterke historiske referanser rett sør for Gerringong i Kiama-området i New South Wales i Australia.
I 1933 ble Seven Mile Beach brukt som flystripe for Charles Kingsford Smith ved første kommersielle flyvning mellom Australia og New Zealand.
Orvar-Odds saga

Sagaene rundt sagaen

Orvar-Odds saga inngår i den legendariske sagalitteraturen som blander fjern historie med myter og legender. Slike lygesagaer beskriver den norrøne befolkningens stolte, hedenske fortid på en underholdende måte. Sagaen regnes som den tredje av de fire såkalte Ramsta-sagaene som omhandler den legendariske Kjetil Høng (se Kjetil Høngs saga) og hans etterkommere, sønnen Grim Loddenkinn (Grim Lodenkinns saga), sønnesønnen Orvar-Odd og dattersønnen Ån bogsveige (Ån Bogsveiges saga). Denne slekta bor på øya Ramsta på Helgelandskysten.
Egils saga beskriver Egil Skallagrimsons slektskap med personene i Ramsta-sagaene ved at Egils farfar Kveld-Ulv er sønn av Hallbera som er søster til Hallbjørn Halvtroll i Ravnista (Ramsta) og tante til Kjetil Høng. Egil er dermed Orvar-Odds firmenning om vi skal tro sagaene.
Litteraturforskeren Finnur Jónsson hevder at Orvar-Odds tilknytning til Ramsta-slekta er en senere konstruksjon og at «Örvar-Odd har oprindelig intet med Hrafnistaslægten at göre.»

Handling

Orvar-Odd er sønn av Grim Lodenkinn og hans hustru Lopthøna, og ble født i Sokndal i Dalane under en reise til Viken, og han blir oppfostret hos bonden Ingjald på Berrjod i Sokndal. Av volven Heid blir Odd spådd et langt liv (300 år), men at til sist vil skallen til hesten Fakse som står på stallen bli hans bane. Odd drar da fra Berrjod sammen sin fosterbror Åsmund.
Odd og Åsmund drar først til Ramsta hvor Odd får de tre magiske pilene Gusegavene. Deretter drar de til Bjarmeland hvor Odd vinner seg ry for sine kamper mot bjarmer og jetter.
Senere drar Odd, Åsmund og Odds bror Gudmund og hans søskenbarn Sigurd i viking. Åsmund blir drept av en irsk konge, men Odd hevner sin fosterbror ved å drepe kongen, og han får sydd en magisk skjorte av kongens datter Olvor. Han får også datteren Ragnhild med denne kongsdatteren.
Etter flere hvileløse kamper i viking drar Odd til fjernere land, til Frankrike hvor han tar til kristendommen og til Jordan hvor han blir døpt. Sagaen forteller videre om eventyr, eventyrfigurer og fantastiske opplevelser helt til han føler hjemlengselen og drar hjem til Ramsta. Sagaen ender med at Odd oppsøker sitt barndomshjem Berrjod, sparker borti en gammel hesteskalle og blir bitt og forgiftet av en orm som bor inni skallen. Odd dør, og volvens spådom går i oppfyllelse. På dødsleiet dikter Odd kvadet Ævidrápa hvor han beretter om sitt liv.
Temaet i sagaen er fremmedgjøring. «Sagaen forteller historien om en helt som blir født til verden langt fra sitt fedrene hjem. (…) Selv om han ofte er anfører for et større antall menn, er han til tider en ensom skikkelse som streifer uten mål og mening gjennom ødemarken.»

Idrætsforeningen Odd

Den norske idrettsforeningen Odd (stiftet 1885) er oppkalt etter Orvar-Odd.
Hiroyuki Sakashita

Japans herrelandslag

Hiroyuki Sakashita spilte 1 landskamper for Japans herrelandslag.
Sandvollan

Sandvollan er ei bygd, et sogn og en skolekrets i Inderøy kommune i Trøndelag. Sandvollan var tidligere en selvstendig kommune fra 1907 til den igjen ble  slått sammen med Inderøy i 1962. 
Sandvollan utgjør den nordøstlige delen av Inderøy, og ligger mellom Borgenfjorden i sørøst, Beitstadfjorden i nordvest og med Sparbu i øst. På tettstedet Gangstadhaugen ved fylkesvei 761 ligger dagligvarebutikk. Fylkesvei 229 tar av nordvestover fra Gangstadkorsen; etter 2 km tettstedet Småland og rehabiliteringssenteret Kastvollen. Steinkjer sentrum ligger ca 10 km mot nordøst for Gangstadhaugen.
Sandvollan ble eget herred i 1907 da det daværende Inderøy herred ble delt i tre – Inderøy, Røra og Hustad; Hustad skiftet i 1912 navn til Sandvollan. De tre herredene ble forent igjen i 1962. I 1950 hadde Sandvollan herred 816 innbyggere og et areal på 28 km².
Hustad kirke fra ca 1150 eies av Fortidsminneforeningen; den ble i 1887 erstattet av Heggstad kirke som sognekirke. 
Barneskolen i bygda ligger nær gamleskolen, forsamlingshuset, Heggstad kirke og det tidligere Hustad meieri, etablert i 1877.
Gjørv gård og Gangstad gårdsysteri inngår i reiselivssamarbeidet Den gyldne omvei.
Xuthodes

Utseende

Middelsstore, avlange, guklbrune trebukker. Antennene er tynne og omtrent så lange som kroppen, pronotum ovalt, dekkvingene nokså smale og jevnbrede eller noe hvelvede. Beina er forholdsvis korte og tynne.

Utbredelse

Slekten er utbredt på New Zealand.